ПРИЛОЖЕНИЕ към СЪОБЩЕНИЕТО НА КОМИСИЯТА ДО ЕВРОПЕЙСКИЯ ПАРЛАМЕНТ, СЪВЕТА, ЕВРОПЕЙСКИЯ ИКОНОМИЧЕСКИ И СОЦИАЛЕН КОМИТЕТ И КОМИТЕТА НА РЕГИОНИТЕ Пригодност и резултатност на регулаторната рамка (REFIT): резултати и следващи стъпки /* COM/2013/0685 final */





Съобщение на Комисията до Европейския парламент, Съвета, Европейския икономически и социален комитет и Комитета на регионите Пригодност и резултатност на регулаторната рамка (REFIT): резултати и следващи стъпки I. Въведение Регулирането е съществена част от съвременното общество и доброто управление. Регулирането на равнище ЕС има добавена стойност в области като конкуренцията, търговията и вътрешния пазар, за да се установят равнопоставени условия на конкуренция, които създават възможности за предприятията, работниците и потребителите. То също така защитава здравето и безопасността на гражданите, потребителите и работниците. Законодателството на ЕС създава обща рамка, като замества или хармонизира на двадесет и осем различни национални законодателства. То позволява на държавите — членки на ЕС, да работят заедно, за да гарантират основните права и свободи или да създават възможности, които са трансгранични по своя характер, като тези, предоставени от интернет или мобилността на работната сила, и за да намират разрешения на проблемите, които надхвърлят националните граници, сред които са изменението на климата, замърсяването на околната среда и заплахите за здравето на животните и растенията. Правната и институционална рамка, в която Комисията и Съдът на Европейския съюз следят за прилагането на правото, гарантира на държавите членки, че законодателството на ЕС се прилага правилно в целия ЕС. В същото време регулирането на равнище ЕС често е обвинявано, че включва прекалено много изисквания, които задушават предприятията, и по-специално най-малките предприятия[1]. В отговор на тези опасения през последните няколко години Комисията положи съгласувани усилия за рационализиране на законодателството и намаляване на регулаторната тежест. От 2005 г. насам Комисията одобри 660 инициативи, насочени към опростяване, кодификация или преработване[2]. Над повече от 5 590 правни акта бяха отменени. Новата законодателна рамка за продукти води до значимо опростяване на нормативната уредба и намалява тежестта за предприятията в много области — селското стопанство, статистиката, здравето на животните и растенията, ДДС, транспортът, обществените поръчки и годишните отчети са една малка част от тях. В политиката в областта на околната среда са приети рамкови директиви относно водата, въздуха, емисиите от промишлеността и отпадъците, с което се намалява броят на директивите във всяка област и се осигурява гъвкавост при прилагането. Директивите за здравословни и безопасни условия на труд позволяват на държавите членки да предвидят определена гъвкавост в полза на малките предприятия. Начинът, по който понастоящем Комисията подготвя правни актове, е променен значително. В рамките на Комисията систематично се прилагат оценки на въздействието и консултации със заинтересовани страни. Намаляването на бюрократичните формалности надхвърли заложената в Програмата за действие за намаляване на административната тежест цел от 25 %. Принципите и практиките на интелигентното регулиране мотивират целия цикъл на работа на Комисията. Този процес обаче се нуждае от постоянно обновление, да запази своята динамика. Интелигентното регулиране е продължителен процес, а не еднократно действие. Осигуряването на законодателство на ЕС, което е подходящо за постигане на поставените цели, е от съществено значение за постигането в Европа на повече растеж и работни места. Поради това Комисията инициира през декември 2012 г. Програма за пригодност и резултатност на регулаторната рамка (REFIT)[3]. REFIT е израз на ангажимента на Комисията към проста, ясна, стабилна и предвидима регулаторна рамка за предприятията, работниците и гражданите. REFIT е програма за преглед на цялото съществуващо законодателство на ЕС, за да се установи наличието на административна тежест, несъответствия, пропуски или неефективни мерки и да се формулират необходимите предложения за последващи действия във връзка с констатациите от прегледа. Настоящото съобщение излага резултатите от прегледа, публикуван от Комисията през август 2013 г[4]. То набелязва областите, в които Комисията ще предприеме действия и случаите, в които с оглед на регулаторната пригодност тя е решила, че не е необходимо да се предприемат действия за момента. То посочва предизвикателствата, срещнати в хода на първия етап на изпълнение на програмата REFIT и представя перспектива за следващите стъпки. Приложението излага мерките за регулаторна пригодност, които са в процес на изпълнение, или които са предложени на съзаконодателите. II. REFIT- резултати от прегледа Прегледът показа, че през последните години Комисията е направила много за това законодателството да постига целите си, за неговото опростяване и за намаляване на разходите. Някои инициативи са в сила, докато на други предстои да бъдат приети от съзаконодателя. Прегледът също така посочи областите, в които е нужно по-нататъшно законодателно преразглеждане (консолидация, опростяване), и областите, в които е необходим допълнителен анализ (оценка и проверки за пригодност) с оглед на подготовката за преразглеждане на нормативната уредба. 1. Досегашен напредък и постижения Резултатите показват ясно, че принципите на интелигентното регулиране са интегрирани в разработването на политики във всички области и че инструментите за интелигентно регулиране (оценка на въздействието, консултации със заинтересованите лица и оценка) се прилагат последователно във всички области на политика. Инструментите за интелигентно регулиране са неразделна част от цикъла на формулиране на политики. Днес почти всички предложения от Комисията, които има вероятност да окажат значително въздействие, са придружени от оценка на въздействието и все повече се обръща внимание на последващата оценка на политиките.[5] Между 2010 г. и 2012 г.Комисията извърши 340 обществени консултации и множество консултации със социалните партньори, за да събере становища на граждани, социалните партньори и други заинтересовани страни в стопанските среди и гражданското общество и да използва техните коментари в процеса на разработване и преразглеждане на политиките.[6] През последните десет години Комисията инициира важни реформи на политиките, част от които бяха насочени към значително опростяване и намаляване на регулаторната тежест. Примери за това са посочени по-долу. Директивата за услугите доведе до промени в националното законодателство за премахване на стотици дискриминационни, необосновани или непропорционални национални изисквания. Разрешителните режими бяха опростени в ключови отрасли на услугите, като търговията, регулираните професии, строителството, туризма и др. Комисията работи с държавите членки за премахване на пречките пред трансграничното предоставяне на услуги с цел да осигури амбициозно прилагане, както е заложено в съобщение от 2012 г.[7] Освен това Комисията продължава своята работа по отношение на дейностите на регулираните професии с оглед укрепване на свободата на установяване в този сектор.[8] Съществени ползи и икономии ще донесе пакет от мерки за реформиране на патентната система, който създава единна патентна защита и Единен патентен съд. Административните разходи за предоставяне на единна патентна защита в почти всички държави членки ще бъдат намалени с до 80 %. Съществуването на Единния патентен съд означава, че предприятията могат да избегнат сегашната ситуация, при която се водят съдебни дела в няколко държави членки. Кодексът на шенгенските граници и Визовият кодекс в значителна степен улесниха стопанската дейност и пътуването, като създадоха пространство без вътрешни граници, в което граждани, бизнесмени и туристи могат да се движат свободно, без да бъдат подлагани на гранични проверки. От 1985 г. насам това пространство постепенно се разширява и днес обхваща почти всички държави от ЕС и няколко асоциирани държави извън ЕС. В областта на предприятията и промишлеността, например, новите регламенти по отношение на селскостопанските и горските превозни средства, лекотоварните автомобили и метрологията отмениха съответно 24, 15 и 8 директиви. В областта на околната среда Рамковата директива за водите намали броя на директивите относно водите от 18 на 9. Заедно с Европейската информационна система за водите (WISE) тя също опрости и ограничи изискванията за докладване. Директивата относно емисиите от промишлеността от 2010 г. представлява голямо усилие за консолидация, в резултат на което бяха отменени седем секторни директиви. Новата директива намалява административната тежест с около 30 милиона евро годишно посредством комбинирана схема за издаване на разрешителни и с 2 милиона евро годишно посредством рационализиране на докладването и мониторинга. Комисията се ангажира с амбициозна програма за действие за намаляване на бюрократичните формалности. Между 2007 г. и 2012 г. Програмата за действие за намаляване на административната тежест постигна намаление с 25 % в 13 приоритетни области, които се равняват на икономии в размер на 30,8 милиарда евро, а все още предстои да бъдат приети от съзаконодателя мерки за допълнителни икономии в размер на 5 милиарда евро[9]. Самата Комисия надхвърли поставената цел, като представи предложения, които имат потенциал за намаляване на административната тежест в размер на близо 41 милиарда евро (33 %). Част от този потенциал, която по приблизителни оценки възлиза на над 3 милиарда евро, бе загубена в законодателния процес, тъй като предложенията на Комисията бяха изменени. Насърчаването на електронното фактуриране в областта на ДДС, както и освобождавания или специални режими за МСП в областите на счетоводството, отпадъците от електронно оборудване и статистическите данни относно търговията в рамките на ЕС бяха сред главните постижения на програмата. Съгласно програмата REFIT Комисията проверява заедно с държавите членки дали тези икономии са реализирани в пълен размер от предприятията по места. По този начин Комисията може да прецени как най-добре да продължи с намаляването на бюрократичните формалности. ДДС — директивата относно издаването на фактури значително намалява бюрократичните формалности, като позволява електронното фактуриране да бъде третирано наравно с фактурите на хартиен носител. Митническият кодекс на Съюза също предвижда прилагането на нови електронни процедури. Консултацията с МСП за десетте най-обременяващи законодателни акта на ЕС доведе до включване на приоритетите на МСП в дневния ред на Комисията за регулаторна пригодност на законодателството. Определени са последващи действия в непосредствен отговор на опасенията на МСП.[10] Водеща роля в програмата REFIT имат действията за намалявяне на регулаторната тежест върху МСП.[11] На 18 юни Комисията прие своето Съобщение относно последващите действия след консултацията с МСП за десетте най-обременяващи законодателни акта на ЕС. Най-обременяващи законодателни актове на ЕС, идентифицирани чрез тази консултация, се отнасят до следните области: химикали (REACH), управлението на ДДС, безопасност на потребителските продукти, здравословни и безопасни условия на труд, способността на квалифицираните специалисти да работят в целия ЕС, движението и третирането на отпадъци без увреждане на околната среда, достъп до основни пазари на обществени поръчки, автомобилен превоз на стоки и Директивата за защита на данните. За шест от гореспоменатите законодателни мерки, попаднали сред десетте най-обременяващи законодателни акта на ЕС, Комисията вече направи предложения за опростяване до Парламента и Съвета. Те включват опростяване за МСП във връзка със защитата на данните, командироването на работници, безопасността на потребителските стоки, обществените поръчки, професионалните квалификации и контролните уреди за регистриране на данни за движението (тахографи) при автомобилния транспорт. Още две предложения предстои да бъдат представени тази година (относно стандартната декларация за ДДС, която улеснява спазването на нормативната уредба от предприятия с дейности в няколко държави членки и относно инспекциите и контрола върху превози на отпадъци). Комисията се надява, че те ще бъдат приети бързо. В рамките на настоящата правна рамка се правят други изменения. Например таксите за МСП по REACH бяха намалени от 35 % до 95 % за средни, малки и микропредприятия, а Европейската агенция по химикалите назначи „Посланик“ за МСП. 2. Предложения до съзаконодателя На съзаконодателя са представени важни законодателни инициативи за опростяване и намаляване на административната тежест за предприятията. Общо 21 предложения за опростяване и намаляване на административната тежест предстои да бъдат разгледани в законодателния процес. Те включват предложения в областта на здравето на растенията и животните, селскостопанските субсидии за дребни земеделски стопани, безопасността на потребителските продукти и надзора на пазара, обществените поръчки, общата консолидирана основа за облагане с корпоративен данък, клиничните изпитвания на лекарствени продукти, пакетните туристически пътувания, ваканции и обиколки и в областта на автомобилния транспорт (тахографи). Предложеното преразглеждане на Директивата за клиничните изпитвания ще създаде единен набор от правила — спонсорите ще кандидатстват чрез единен портал и ще представят единен набор от документация (обслужване на едно гише). Предложенията на Комисията относно здравето на животните, здравето на растенията, растителните репродуктивни материали и официалния контрол ще доведат до отмяна съответно на 37, 7, 12 и 10 правни акта. Това ще доведе до създаване на по-гъвкава рамка и откриване на нови възможности за намаляване на бюрократичните формалности, напр. премахване на двойното обявяване на болести пред ЕС и международни организации, търговия в рамките на ЕС с някои животни и продукти без сертификати, доброволни механизми за по-висока биосигурност в земеделските стопанства, които предотвратяват разпространението на болести, прехвърляне на отговорността за регистрация на сортове и растителни паспорти върху частния сектор и подобряване на основано на оценка на риска определяне на приоритетите на официалния контрол. Предложението на Комисията за обща консолидирана основа за облагане с корпоративен данък има за цел въвеждането на незадължителна система с общ набор от правила в ЕС за изчисляване на основата за облагане с корпоративен данък на предприятия, извършващи дейност на вътрешния пазар. Системата ще предложи на трансграничните дружества възможността да подават единна консолидирана данъчна декларация до една администрация за цялостната си дейност в рамките на ЕС. Изчислено е, че сегашните разходи за спазване на нормативната уредба могат да бъдат намалени със 7 % и общата консолидирана основа за облагане с корпоративен данък ще спести на предприятията 750 милиона евро посредством по-ниски разходи за спазване на нормативната уредба и 1 милиард евро посредством по-ниски разходи за трансгранично разрастване на дейността на предприятията. През декември 2011 г. Комисията предложи преразглеждане на режима на обществените поръчки. Някои от предложените промени ще имат пряко въздействие върху достъпа на МСП до обществени поръчки, включително концесии. Преразглеждането съдържа разпоредби, с които да се наложи приемането на собственоръчни декларации за целите на подбора (само спечелилият участник ще трябва да представи пълни доказателства), и разпоредба, задължаваща възлагащите органи да прилагат пропорционални критерии за подбор при проверката на финансовото състояние на участниците в търга. Предложението на Комисията предвижда постепенен преход към електронни обществени поръчки. Дружествата ще могат да преглеждат обявленията за обществени поръчки онлайн и да подават офертите си по електронен път, което ще опрости процеса и ще увеличи прозрачността. Що се отнася до предложението относно тахографа в автомобилния транспорт, Парламентът и Съветът са постигнали съгласие и се очаква предложението относно обществените поръчки да бъде прието скоро. 3. Нови инициативи и подготовка за следващия кръг на регулаторната реформа Същевременно прегледът показа, че потенциалът за опростяване и намаляване на административната тежест не е изчерпан. По-нататъшни действия, за да се гарантира, че регулирането от страна на ЕС е подходящо за постигане на целта си, ще бъдат предприети чрез опростяване и/или консолидиране на съществуващото законодателство. Освен това в отговор на препоръките от оценката, насочени към допълнително намаляване на регулаторната тежест в съответните области, ще бъдат представени 23 нови законодателни инициативи за опростяване и намаляване на регулаторната тежест, които са изброени в приложението. Сред включените мерки са: · Изменение и консолидиране: Вследствие от проверката за пригодност и в зависимост от резултатите от консултациите със социалните партньори ще бъде обмислено консолидирането на три директиви в областта на информирането и консултирането на работниците. Редица съществуващи регламенти относно статистиката ще бъдат интегрирани в един рамков регламент относно бизнес статистиката. Осем директиви в областта на дружественото право ще бъдат кодифицирани в една директива. Ще бъде предложена стандартна декларация за ДДС във всички държави членки. Единадесет зоотехнически законодателни мерки ще бъдат преработени и 26 регламента относно търговията ще бъдат кодифицирани. · Оценки и проверки за пригодност: Важен резултат от прегледа е набелязването на области, които се нуждаят от оценка с оглед по-добро определяне на начина за намаляване на регулаторната тежест, така че целите на политиките на ЕС да бъдат постигнати на най-ниска цена и да бъдат извлечени най-големи ползи от регулирането на равнище ЕС. Шестнадесет такива оценки и проверки за пригодност са в процес на извършване и са посочени в приложението. С цел подготвяне на бъдещи законодателни инициативи за намаляване на регулаторната тежест през 2013 и 2014 г. ще бъдат започнати 31 оценки, проверки за пригодност и други проучвания. Това включва седем нови проверки за пригодност на законодателството във връзка с химикалите, които не са обхванати от REACH, Натура 2000[12], екомаркировката на ЕС, схемата за управление на околната среда и одитиране (СУОСО), законната миграция, правата на потребителите и рекламата, както и на общото законодателство в областта на храните. Оценки, съсредоточени върху регулаторната пригодност, са планирани специално във връзка с нормативната уредба за здравословни и безопасни условия на труд, Директивата за правото на неприкосновеност на личния живот и електронни комуникации, Регламента за сливанията, Директивата относно наетите чрез агенции за временна заетост работници, Директивата относно машините, Директивата относно оценката и управлението на шума в околната среда, Директивата за средствата за правна защита в областта на обществените поръчки и режима на акцизите. Комисията също така започва да планира оценка на съгласуваността на всички нови разпоредби на ЕС в сектора на финансовите услуги. Продължава работата по разработването и изпълнението на изискванията за безопасност на въздухоплаването в нетърговския сектор. До края на 2014 г. Комисията ще изготви или ще започне да изготвя 47 оценки, проверки за пригодност или други доклади с оглед намаляване на регулаторната тежест. Особени усилия се полагат в следните области: околна среда (12 инициативи), предприятия и промишленост (8 инициативи) и заетост (5 инициативи). Цялото законодателство в областта на здравословните и безопасни условия на труд (Директива 89/391/ЕИО и свързаните с нея 23 директиви) в момента е подложено на пълна оценка, която ще включи специални консултации със социалните партньори (синдикати и организации на работодателите), сред които ще има и организации, представляващи МСП. Заключенията от тази последваща оценка ще бъдат на разположение преди края на 2015 г. Държавите членки ще допринесат за тази оценка с доклади за изпълнението до декември 2013 г. . В рамките на програмата REFIT Комисията прави преглед на политиката на ЕС за отпадъците и свързаното с нея законодателство, който преглед следва да приключи през 2014 г. В началото на 2014 г. Комисията ще организира семинар за обсъждане на проблемите, които МСП посочват във връзка със законодателството на ЕС за отпадъците. Комисията ще работи с държавите членки и заинтересованите страни по съставянето на практически насоки и предоставянето на съвети. Комисията ще предприеме действия за увеличаване на участието на МСП в Европейската платформа за ефективно използване на ресурсите.[13] 4. Оттегляне на законодателни предложения и отмяна на правни актове Прегледът също така определи шест области, в които понастоящем се извършва подготвителна работа, но в които Комисията реши, че няма да представи предложения. Сред тях са инициативи в областта на безопасните и здравословни условия на труд за фризьори; мускулно-скелетните смущения, екраните, тютюневия дим в околната среда, канцерогените и мутагените ( в някои области оценките още не са приключили)[14]. Съществува също така законодателство, чиято необходимост с течение на времето е отпаднала. Комисията планира да предложи това законодателство да бъде отменено. Планирани са 9 предложения за отмяна на законодателство. Тези предложения включват законодателство в следните области: насърчаване на чисти и енергийноефективни пътни превозни средства, снабдяване със суров нефт и петролни продукти, класифициране, опаковане и етикетиране на опасни препарати и статистически данни за стоманата. Освен това Комисията ще предложи оттеглянето на редица предложения. Сред седемте предложения, определени в тази категория, са предложението за достъп до правосъдие в областта на околната среда[15], предложението за директива за опростяване на свързаните с ДДС задължения, предложението относно статута на европейско частно дружество [16], Регламентът за статистическите данни относно стоманата и предложението относно последващо оборудване с огледала на тежкотоварни превозни средства. III. Отговор на предизвикателството за регулаторна пригодност — нови хоризонтални действия Прегледът допринесе за определянето на конкретни законодателни и подготвителни действия. Той също така изтъкна много предизвикателства по пътя към регулаторната пригодност, които изискват нов начин на мислене относно хоризонтални подходи към регулаторната пригодност. Тези предизвикателства засягат всички институции на ЕС и държавите членки и намирането на решения изисква съвместни усилия. Те включват: 1. Работа в законодателната рамка Като се има предвид, че законодателният процес на ЕС е дълъг и че заинтересованите страни предпочитат регулаторната стабилност пред честото преразглеждане на законодателство, трябва да се изследва цялостно потенциалът за намаляване на административната тежест без изменение на законодателството. Въпреки че понастоящем административната тежест се изчислява систематично при оценките на въздействие, важно е да се разглеждат административните изисквания ( напр. доклади, разрешения, инспекции и такси) на етапа на прилагане от страна на държавите членки и да се намалява административната тежест, когато е възможно. Повече може да се направи за улесняване на достъпа до полезна информация относно нормативната уредба (национална и на ЕС). Например що се касае до докладването, Комисията систематично ще установява характера, обхвата и честотата на задълженията за докладване в законодателството, включително в законодателството за прилагане, и ще го преразглежда редовно, за да установи възможности за намаляване на тези задължения. Държавите членки ще бъдат приканени да дадат своя принос за инициативата чрез предоставяне на информация относно начина, по който те са транспонирали набора от изисквания за докладване във вътрешното право. Един пилотен проект в областта на пречистването на градските отпадъчни води[17] е вече в напреднал стадий на равнище ЕС и на национално равнище. Работата по този проект ще продължи през 2014 г. и неговият пример ще бъде използван и в други сектори, ако е целесъобразно. Той се основава на подобно изменение на задълженията за докладване в законодателството в областта на водите, качеството на въздуха и опазването на природата. В съответствие с наскоро приетия план за действие за „Вашата Европа“[18] Комисията, в сътрудничество с държавите членки,продължава да развива портала „Вашата Европа“ като единен портал за цялата информация, от която МСП и гражданите се нуждаят във връзка с техните права и възможности в рамките на единния пазар. Целта е да се подобри качеството на информацията и по-специално да се засилят връзките със съдържанието, налично на национални портали. Освен това Комисията ще насърчава използването на онлайн информация в други области като ДДС. Трябва също да се положат по-големи усилия за сътрудничество с държавите членки в подготовката по прилагането на правото на ЕС. В бъдеще всяко предложение на Комисията следва да бъде придружено от план за прилагане и рамка за оценка, съдържаща целите и показателите за мярката и предложен график за мониторинг и оценка на резултатността на мярката. Комисията вече се ангажира да работи с държавите членки по време на етапа на транспониране с цел да улесни обмена на добри практики и да подкрепи други мерки, изложени в плановете за прилагане. За държавите членки ще бъде важно да изградят необходимия капацитет за мониторинг на прилагането. Комисията желае да подпомогне този процес. Комисията ще предприеме целенасочени действия за улесняване на изпълнението на нови задължения, особено в областите от особена важност за МСП. Например, една успешна инициатива в областта на безопасността на храните и фуражите, здравето на животните и хуманното отношение към тях, наречена „По-добро обучение за по-безопасни храни“, редовно предоставя обучение на служители на държавите членки относно ключовите елементи на новото законодателство и практическите начини за прилагането на тези елементи по по-добър и лесен начин. Тъй като инициативата се основава на принципа „обучение на обучаващи“, тези служители от своя страна обучават други участници, като по този начин се умножават благоприятните ефекти. Друг пример е предвидената за 2015 г. инициатива, която ще подпомага МСП и ще предоставя отговори на въпроси, които ги вълнуват във връзка с прилагането на изискванията на Регламента на ЕС относно предоставянето на информация за храните на потребителите, като по този начин ще осигури достъп до цялата съответна информация. Подобен подход може да бъде приложен и към предлагането на пазара на хомеопатични продукти и традиционни растителни лекарствени продукти. Комисията също така предприема действия по други предложения, получени от МСП в контекста на консултацията с МСП за десетте най-обременяващи законодателни акта на ЕС[19]. Сред тях са предоставянето на насоки относно материали, влизащи в контакт с храни[20], и МСП-тестовете при оценките на въздействието на правилата за прилагане относно предоставяне на информация за храните на потребителите[21]. Ако е необходимо законодателно изменение, възможността за въвеждане на ускорени процедури може да се разгледа с Парламента и Съвета, така че да има възможност за бързи действия. Също така е необходимо да се постигне напредък със съзаконодателя за намиране на начини за модернизиране на законодателния процес, като се използват по-широко консолидирани текстове в процеса на приемане на законодателни актове.[22] По този начин ще бъдат намалени обемът и броят на актовете, ще се опрости правото на ЕС и ще се подобри достъпът до него. Комисията ще продължи обсъжданията с Европейския парламент и със Съвета във връзка с използването на консолидирани текстове като ефективен начин за намаляване на обема на правото на ЕС. 2. Взискателност при регулаторната оценка Прегледът посочи, че оценките не винаги се съсредоточават с достатъчна взискателност върху аспекти на регулаторната пригодност. Когато се извършва оценка на регулаторната пригодност, съществува тенденция да се отдава предимство на съществуващото положение. Трябва да се обръща повече внимание на това дали са постигнати целите по най-ефикасен и най-ефективен начин. Това изисква по-взискателен подход към оценката на ползите, разходите и тежестите и към търсенето на становища от заинтересованите страни. Това е предизвикателство. Съществуват методологически трудности по отношение на оценката на разходите и ползите, както и на кумулативното въздействие на нормативната уредба. Трудно е да се изчислят напълно разходите и ползите от регулирането, както и да бъдат взети предвид разнообразни регулаторни въздействия, които могат взаимно да се подкрепят, да си противостоят или да си противоречат. Необходими са допълнителни усилия в тази област, включително по-тясно сътрудничество между Комисията и държавите членки, които са изправени пред сходни предизвикателства в практиката си по извършване на оценки. С цел да установи, оцени и, където е възможно, количествено измери кумулативните разходи, свързани със спазването на законодателството на ЕС, Комисията извърши през 2012 г. оценка на кумулативните разходи от законодателната тежест за сектора на стоманодобива и добива на алуминий. При оценката на въздействията от законодателството на ЕС върху действителните разходи се вземат под внимание всички разходи, които възникват за въпросния сектор. Достъпът до данни относно разходите и ползите представлява проблем. Действителните разходи/ползи в резултат от прилагането зависят от избора на варианти от страна на държавите членки при транспонирането на законодателството на ЕС. Необходимо е чрез сътрудничество да бъдат установени приоритетните области, в които е оправдано значителното усилия за събиране на такива данни. И накрая, по-голямо внимание трябва да бъде отделено на оценяването на съответствието на националните правни актове за транспониране с правото на ЕС. Това следва да бъде отправна точка за извършването на оценка. Също така сигналите, идващи от правоприлагането, трябва да бъдат разгледани в процеса на оценка[23]. Комисията ще: преразгледа и засили своята рамка за оценка, включително като определи минимални изисквания относно честотата и обхвата на оценките[24], стимулира участието на заинтересованите страни в оценката и оценката на въздействието и извърши преки консултации със заинтересованите страни за установяване на областите за оценка на основание на опита от Консултацията с МСП за десетте най-обременяващи законодателни акта на ЕС. Комисията също ще гарантира, че е налице взаимно обогатяване между областите на политиката и становищата на различните заинтересовани страни, ще се погрижи при оценките да бъде обърнато внимание на въпросите как и до каква степен целите на намесата са изпълнени, като се позовава в това отношение на официалните цели и очаквания/прогнози, определени във всяка придружаващата оценка на въздействието (доколкото те са на разположение и са все още уместни след значителни изменения, направени от законодателя). Повтарящите се проблеми в правоприлагането (отразени например в жалби и съдебната практика), следва да бъдат част от този процес на оценка. . Комитетът по оценка на въздействието систематично ще взима предвид резултатите от оценките в своите прегледи на качеството. Докладите за оценка на въздействието включват стандартно резюме от две страници с цел да бъде улеснено установяването на ключовите резултати от оценката на въздействието, включително очакваните ползи и разходи. В контекста на програмата за намаляване на административната тежест (ABR +) ще бъде установено как планираните намаления са се проявили на място. Държавите членки и заинтересованите страни ще съберат количествени данни и ще обменят най-добри практики по отношение на ефективното намаляване на регулаторната тежест при прилагането на дванадесет приоритетни мерки. Този процес следва да съдейства за по-нататъшното разработване на методологии и практика за оценка на разходите и ползите от регулирането. 3. Установяване на критерия за регулаторна пригодност в цикъла за вземане на решения Интелигентното регулиране е начин за работа, а не еднократна инициатива. То трябва да бъде тясно интегрирано в работната програма на Комисията и цикъла на стратегическо планиране (планове за управление, годишни доклади за дейността). За 42 % от нормативната уредба, подложена на преглед по програмата REFIT, е направена оценка, планира се да бъдат оценени още 19 %. Този дял трябва да бъде увеличен, за да може извършването на оценки да се използва правилно за разработването на политики и за навременното откриване на регулаторни слабости. Освен това изработването на графика за оценките все още не е напълно хармонизирано с други важни елементи на регулаторния цикъл. В своята годишна работна програма Комисията ще посочи всички законодателни инициативи по REFIT, включително оттеглянето на предложения, отмяната и консолидирането на законодателство. От 2014 г. нататък Комисията ще програмира своите оценки в рамките на програмата REFIT и ще включва годишния план за извършване на оценка като приложение в работната си програма. Комисията ще извършва проверки за пригодност във всички важни области на регулиране.[25] Редовното планиране на оценките ще даде възможност на участниците, включително предприятията, МСП и всички други заинтересовани страни да предлагат области, в които те виждат потенциал за извършване на проверки за пригодност. 4. Сътрудничество със законодателите на ЕС и държавите членки във връзка с регулаторната пригодност на правото на ЕС Комисията не може да осигури регулаторната пригодност на правото на ЕС без тясно сътрудничество с другите институции на ЕС и държавите членки. При приемането им от съзаконодателя инициативите на Комисията за опростяване или намаляване на регулаторната тежест невинаги биват запазвани в първоначалния си вариант. Комисията приветства създаването на капацитет за оценка на въздействието в Европейския парламент и призовава Европейския парламент и Съвета да извършват по-систематично оценка на въздействията от техните законодателни изменения. Това е необходимо, за да се гарантира, че в процеса за съвместно вземане на решения няма да бъде включена непредвидена регулаторна тежест. Освен това държавите членки в някои случаи добавят регулаторна тежест при въвеждането на правото на ЕС във вътрешното право или при неговото прилагане, понякога в противовес на усилията за опростяване, предприети на европейско равнище.[26] Стремежът на Комисията да намали регулаторната тежест е тясно свързан с пълното зачитане на принципите на пропорционалност и субсидиарност.[27] Усилията за намаляване на регулаторната тежест и за осигуряване на законодателство, което е пропорционално и зачита субсидиарността, са тясно свързани. Резултатите от тях се подкрепят взаимно. Ето защо с оглед на прегледа на законодателството на ЕС целите на програмата REFIT се пресичат с тези на държавите членки. Комисията и държавите членки споделят целта за законодателство на ЕС, което е подходящо за постигане на целите си, пропорционално и зачитащо напълно принципа на субсидиарност. Предложенията на държавите членки се обсъждат внимателно и по някои от тях ще бъдат предприети действия сега, а други ще бъдат включени в текущия процес по оценка на програмата REFIT. За да проследява предложенята за регулаторна пригодност през целия законодателен цикъл, Комисията ще публикува годишно табло за REFIT с показатели за проследяване на напредъка на всички инициативи, предложени по програмата REFIT и за мониторинг на съдържанието на изменения, предприети на равнище ЕС, и на въздействието от прилагането на правото на ЕС от страна на държавите членки върху опростяването и намаляването на административната тежест. Таблото с показатели е предназначено за мониторинг на изпълнението на ангажиментите по програмата REFIT и за установяване дали инициативи за намаляване на нормативната тежест и за опростяване, предложени от Комисията, се поддържат в процеса на вземане на решения на равнище ЕС. Доколкото е налична информация от държавите членки относно прилагането на отделни мерки, тя ще бъде предоставяна на разположение.[28] Таблото с показатели ще посочва случаите, в които съзаконодателят се отклонява от предложение за опростяване, направено от Комисията, и в които прилагането на правото на ЕС от държавите членки добавя регулаторна тежест или не позволява на предприятията да се възползват изцяло от намаляването на нормативната тежест, предприето на равнище ЕС. Таблото с показатели ще предоставя възможност за обратна връзка и ще допринася за прозрачен диалог относно регулаторната пригодност с гражданите, държавите членки, предприятията, социалните партньори и гражданското общество. Посредством таблото с показатели ще бъде извършван мониторинг на напредъка във всички области, в които са направени предложения за опростяване и намаляване на регулаторната тежест. То ще включва и последващите действия по програмата „ABR плюс“, консултацията с МСП за десетте най-обременяващи законодателни акта на ЕС и действията, наблюдавани досега посредством таблото с показатели за МСП. IV. Заключения и следващи стъпки Съгласно програмата REFIT Комисията започна всеобхватен преглед на съществуващото законодателство и предложи последващи действия. REFIT е непрекъсната програма. Картографирането и прегледът на законодателството ще се актуализират ежегодно оглед на определянето на нови мерки, предоставянето на доклади и извършването на мониторинг относно инициативите, които вече са проведени или се провеждат. Комисията очаква ползотворно сътрудничество с Европейския парламент и Съвета за бързо приемане на мерките за опростяване и намаляване на регулаторната тежест, които вече са предложени от Комисията. Комисията ще продължи да си сътрудничи тясно с държавите членки и заинтересованите страни за събиране на становища и предложения относно регулаторната пригодност, които могат да да бъдат разгледани в рамките на програмата REFIT, и за съвместна работа по подобряване на онези аспекти от програмата REFIT, които се нуждаят от допълнително обмисляне или съвместни действия. [1] Вж. също: резултатите от последния Стандартен Евробарометър: 74 % от европейците смятат, че ЕС генерира прекалено много бюрократични формалности. Въпрос QA16.4 на стр. 59: http://ec.europa.eu/public_opinion/archives/eb/eb79/eb79_anx_en.pdf) [2] Кодификацията е процес, при който един законодателен акт и всички негови изменения се обединяват в един единствен нов акт. Преработването е сходно с кодификацията, доколкото обединява в един единствен нов акт даден законодателен акт и всички негови изменения, но за разлика от кодификацията, преработването включва нови промени в съдържанието, тъй като по време на подготовката на преработения текст се правят промени в първоначалния акт. И в двата случая новият акт преминава през целия законодателен процес и заменя кодифицираните актове. [3] COM(2012) 746 final. [4] SWD(2013) 401 final. [5] 29 % от регламенти, подложени на преглед, са оценени, 13 % са в процес на оценка и за 19 % е планирано да бъдат оценени. [6] Качеството на системата на Комисията за оценка на въздействието е широко признато. [виж напр.: ОИСР, 2011 г.,‘Sustainability in Impact Assessments — A review of Impact Assessment Systems in selected OECD Countries and the European Commission’ („Устойчивост в оценките на въздействието — преглед на системите за оценка на въздействието в избрани държави от ОИСР и Европейската комисия“); Европейски парламент 2011 г., ‘Comparative study on the purpose, scope and procedures of impact assessments carried out in the Member States of the EU’ („Сравнително проучване на целта, обхвата и процедурите на оценка на въздействието, провеждани в държавите — членки на ЕС“); CEPS/University of Exeter, 2012 г., ‘Regulatory Quality in the European Commission and the UK: Old questions and new findings’ („Качеството на регулаторната рамка в Европейската комисия и Обединеното кралство: стари въпроси и нови констатации“); Европейска сметна палата, Специален доклад №3/2010 „Оценка на въздействието в институциите на ЕС — подпомага ли тя вземането на решения?“] [7] Директива 2006/123/ЕО [8] Съобщение на Комисията относно оценка на достъпа до регулираните професии и придружаващ работен документ на службите на Комисията относно резултатите от партньорската оценка по отношение на правната форма, притежаването на дялове и акции и изискванията относно тарифите, 2 октомври 2013 г. [9] Тези икономии обхващаха именно намалените разходи за инспекция на предлагането на пазара на плодове и зеленчуци (970 млн. евро), освобождаването на микропредприятията от счетоводните директиви и по-нататъшното модернизиране на цялостния режим (6,471 млн. евро), опростяването на докладването на изменения на лекарства, фармакологичната бдителност и заявленията за клинични изпитвания (368 млн. евро), намаляване на статистическите изисквания в търговията в рамките на ЕС, селското стопанство, промишленото производство и т.н. (330 млн. евро), електронното фактуриране в областта на ДДС, опростените възстановявания , обслужването на едно гише, специалните разпоредби за МСП и продажбите от разстояние (26 000 млн. евро). Тези примери се отнасят до тежестта, изчислена въз основа на предложението на Комисията. [10] Вж. Последващи действия на Комисията относно консултацията с МСП за десетте най-обременяващи законодателни акта на ЕС в документи COM (2013) 446 final и SWD(2013) 401 final. [11] Виж също COM(2011)803 и COM(2013)122. [12] Директива 92/43/ЕО и Директива 2009/147/ЕО: Тази проверка за пригодност ще бъдат проведена в допълнение към оценката, изисквана съгласно законодателството, при спазване на сроковете, определени в директивите. [13] http://ec.europa.eu/environment/resource_efficiency/re_platform/ [14] В случаите, когато социалните партньори са съгласни, че е необходимо законодателство, Комисията е длъжна да направи оценка на споразуменията и да информира социалните партньори за своето решение. Комисията ще продължи своята оценка на споразумението на социалните партньори относно защитата на безопасните и здравословни условия на труд във фризьорския сектор. По време на настоящия мандат Комисията няма да представи законодателно предложение за изпълнение на на това споразумение. [15] Комисията ще разгледа алтернативни начини за изпълнението на своите задължения съгласно Конвенцията от Орхус и в очакване на решение на Съда на ЕС извършва оценка на въздействието. [16] Комисията обмисля да представи ново предложение. [17] Пилотният проект за създаване на структурирана рамка за прилагане и информиране във връзка с Директивата за пречистването на градските отпадъчни води има за цел да намали задълженията за докладване, като същевременно увеличи прозрачността за състоянието на прилагането и достъпа на гражданите до информация за околната среда в реално време. [18] Съобщение на Комисията „Увеличаване на правата на предприятията и гражданите в единния пазар на Европа: план за действие за укрепване на „Вашата Европа“ в сътрудничество с държавите членки“, COM(2013) 636 final от 17.9.2013 г. [19] Тези действия са посочени подробно по области на политиката в SWD(2013)401 final. [20] Регламент (ЕО) № 1935/2004. [21] Регламент (ЕС) № 1169/2011 [22] Понастоящем предложенията за изменения се приемат като изменения на съществуващи актове, а консолидираните версии на всички езици се разработват след приемането на акта. В момента тече процес на обсъждане относно опростяването на този процес чрез използването на консолидирани текстове в процеса на приемане на актове. [23] Инструменти на Комисията като СОЛВИТ и „Вашата Европа — Съвети“ разполагат с бази данни, които могат да предоставят полезни насоки. [24] Ще бъдат предприети действия в контекста на преразглеждането на насоките за оценки и оценки на въздействието в началото на 2014 г. [25] Тези области ще бъдат определени през 2014 г. [26] Виж напр.: „The Midas Touch: Gold-plating of EU employment directives in UK law“, London, Institute of Directors, юни 2013 г. [27] „Субсидиарност“ е принципът, съгласно който дадено действие следва да се предприеме на равнището на управление, на което това действие е най-ефективно, което означава, че не трябва да бъдат предприети действия на равнище ЕС, ако това действие може да бъде предприето по-ефективно и ефикасно на международно, национално, регионално или местно равнище. Принципът на пропорционалност изисква действието, предприето на всяко равнище на управление, да бъде пропорционално на съответните цели и да не води до прекомерно регулиране. [28] Таблото с показатели за МСП, представено в SWD(2013)60, ще стане част от в единно REFIT табло с показатели. ПРИЛОЖЕНИЕ Инициативи по REFIT Настоящото приложение представя разработените в рамките на програмата REFIT предложения относно нови инициативи, целящи намаляване на разходите, опростяване на нормативната уредба, по-добро постигне на целите на политиките и извличане на повече ползи от регулирането на равнище ЕС, както и инициативи за отмяна на остарели закони и за оттегляне на неразгледани предложения или за въздържане от предприемане на действия в области, в които това не е уместно или когато няма достатъчно налични доказателства в подкрепа на законодателни действия. Законодателните инициативи на Комисията със значително въздействие подлежат на оценка и на оценка на въздействието в рамките на политиката на Комисията за интелигентно регулиране. Инициативите са представени в четири основни категории: 1. Текущи предложения на Комисията за опростяване и намаляване на административната тежест, които предстои да бъдат приети от съзаконодателя; 2. Нови инициативи на Комисията за опростяване, намаляване на регулаторните разходи и консолидиране на законодателството; 3. Области, в които законите са остарели и Комисията ще предложи тяхната отмяна, предложения, които Комисията ще предложи да оттегли, и планирани инициативи, които тя няма да продължи; 4. Проверки за пригодност и оценки, които са съсредоточени върху намаляването на регулаторните разходи и тежести (планирани и текущи). 1. Текущи предложения на Комисията за опростяване и намаляване на административната тежест, които предстои да бъдат приети от съзаконодателя Здравеопазване и потребители · Предложение за Регламент относно безопасността на потребителските продукти[1] и Регламент относно надзора на пазара[2], които въвеждат по-ясен набор от правила, премахват припокривания и кодифицират също така някои освобождавания от изискванията за докладване; · Предложение за преразглеждане на Директивата за клиничните изпитвания[3], което предлага рационализиране на процедурите за издаване на разрешения и опростени изисквания за докладване; · Предложения за нов закон за здравето на животните[4], който заменя 37 правни акта, за нов регламент относно здравето на растенията[5], който заменя 7 правни акта, за нов закон за растителния репродуктивен материал, който заменя 12 правни акта, и за нов регламент относно официалния контрол по цялата агрохранителна верига, който заменя 10 правни акта[6]. Околна среда · Предложение за директива на Европейския парламент и на Съвета относно оценката на въздействието на някои публични и частни проекти върху околната среда; · Предложение за регламент на Европейския парламент и на Съвета за изменение на Регламент (ЕО) № 1013/2006 относно превози на отпадъци. Вътрешен пазар и услуги · Предложение на Комисията за преразглеждане на Директивата за професионалните квалификации (2005/36/ЕО);[7] · Предложение на Комисията за изменение на Директивите за обществените поръчки 2004/17/ЕО и 2004/18/ЕО;[8] · Предложение на Комисията относно Европейски фондове за дългосрочни инвестиции.[9] Правосъдие · Предложение за регламент на Европейския парламент и на Съвета относно защитата на физическите лица във връзка с обработването на лични данни и относно свободното движение на такива данни (Общ регламент относно защитата на данните);[10] · Предложение за Директива на Европейския парламент и на Съвета относно пакетните туристически пътувания и комбинираните пътнически услуги с помощта на посредник, за изменение на Регламент (ЕО) № 2006/2004 и Директива 2011/83/ЕС и за отмяна на Директива 90/314/ЕИО на Съвета. [11] Вътрешни работи · Предложение на Комисията за преработена Директива относно условията за влизане и пребиваване на граждани на трети страни с цел научни изследвания, образование, ученически обмен, платен и неплатен стаж, доброволческа дейност и работа по програми „au pair“[12] Морско дело и рибарство · Предложение на Комисията за реформа на общата политика в областта на рибарството;[13] · Предложение на Комисията относно относно общата организация на пазарите на продукти от риболов и аквакултури.[14] Енергия · Система на Общността за регистрация на превозвачи на радиоактивни материали, която заменя националните процедури за докладване и издаване на разрешителни с една единствена регистрационна система с цел да опрости процедурата и същевременно да осигури високи равнища на радиационна защита;[15] · Консолидиране на основните стандарти за безопасност в областта на радиационната защита и свързаните с тях директиви.[16] Бюджет · Предложение на Комисията за нов собствен ресурс на база ДДС.[17] Данъчно облагане и митници · Обща консолидирана основа за облагане с корпоративен данък (ОКООКД). Търговия · Предложение на Комисията за регламент за изменение на основния антидъмпингов регламент и основния антисубсидиен регламент[18]. Мобилност и транспорт · Предложение за изменение на Регламент № 3821/85 относно контролните уреди за регистриране на данните за движението при автомобилен транспорт (тахограф). Бележка: Няколко предложения, направени от Комисията в контекста на многогодишната финансова рамка, предстои да бъдат приети от съзаконодателя. Това се отнася до предложения в областта на земеделието и развитието на селските райони, здравето, политиката за потребителите, фондовете за вътрешна сигурност, фондовете за убежище и миграция, морското дело и рибарството, сътрудничеството за развитие, хуманитарната помощ и гражданската защита и разширяването.[19] 2. Нови инициативи на Комисията за опростяване, намаляване на регулаторните разходи и консолидиране на законодателството Заетост · Консолидиране на три директиви в областта на информирането и консултирането на работниците в зависимост от консултацията със социалните партньори.[20] Здравеопазване и потребители · Преразглеждане на законодателството за хигиената на храните с цел консолидиране на хигиенните разпоредби, опростяване на процедурите и засилване на гъвкавия подход за МСП; · Консолидация на зоотехническото законодателство; · Опростяване на законодателството в областта на ветеринарните лекарствени продукти. Статистика · Рамкови регламенти за интегриране на бизнес статистиката (FRIBS) и социалната статистика[21]; · Реформа на системата за проучване на земеделските стопанства. Вътрешни работи · Опростяване и рационализиране на Визовия кодекс[22]; · Кодификация на Кодекса на шенгенските граници[23]. Правосъдие · Консолидация и сливане на законодателството относно правата на потребителите и рекламата в зависимост от резултатите една проверката за пригодност[24]; · Преразглеждане на законодателството относно европейската процедура за искове с малък материален интерес[25]; · Директива 2006/114/ЕО относно заблуждаващата и сравнителната реклама. Вътрешен пазар и услуги · Преразглеждане на ПКИПЦК[26]; · Кодификацията на осем директиви в областта на дружественото право[27]. Данъчно облагане и митници · Въвеждане на стандартна за целия ЕС декларация за ДДС във всички държави членки. Селско стопанство · Опростяване на правилата за държавните помощи в селскостопанския сектор[28]; · Преглед и опростяване на правната рамка за биологичното земеделие[29]. Търговия · Кодификация на двадесет и шест регламента на Съвета след приемане на два оправомощаващия регламента[30] с цел привеждане на законодателството областта на търговията в съответствие с ДФЕС; · Износ за оползотворяване на неопасни отпадъци — актуализацията на Регламент № 1418/2007[31] ще опрости процедурите и ще намали административната тежест. Мобилност и транспорт · Опростяване на правилата относно каботажа в автомобилния транспорт[32]. Политика на конкуренция · Преразглеждане на Регламента на Комисията за прилагане на Регламент № 139/2004[33] на Съвета с цел въвеждане на опростена процедура за контрол върху сливанията [Конкуренция]. Рибарство и морско дело · Регламент за разрешение на риболова; · Технически мерки за защита на морските организми. 3. Области, в които Комисията ще предложи или обмисля да предложи отмяна на закони, оттегляне на неразгледани предложения или прекратяване на инициативи Околна среда · Оттегляне на предложение за Рамкова директива за почвите[34]; Комисията отбелязва, че предложението очаква разглеждане от 8 години, като през това време не са предприети реални действия. Затова тя ще разгледа внимателно дали за целта на предложението, с която Комисията остава ангажирана, е най-добре предложението да се поддържа или да се оттегли, като по този начин се открива пътят за алтернативна инициатива през следващия мандат. Решението в тази връзка ще зависи от това дали е възможно предложението да бъде прието преди изборите за Европейски парламент. · Оттегляне на предложение относно достъпа до правосъдие в областта на околната среда[35]. Заетост · По време на настоящия мандат Комисията няма да предложи законодателство в областта на безопасните и здравословни условия на труд за фризьори, мускулно-скелетните смущения и екраните, тютюневия дим в околната среда и канцерогените и мутагените. Предприятия и промишленост · Отмяна на Директива 1999/45/ЕО относно класифицирането, опаковането и етикетирането на опасни препарати; Здравеопазване и политика за потребителите · Оттегляне на две предложения относно информацията за широката общественост за лекарствени продукти, отпускани по лекарско предписание[36]. · Отмяна на Директива на Съвета за подпомагане на Комисията и сътрудничество на държавите членки при научното проучване на въпроси, свързани с храните[37] Статистика · Отмяна на Регламента за статистическите данни относно стоманата;[38] · Оттегляне на предложение за Регламент относно европейска статистика за защитеността от престъпления (COM (2011) 335). Вътрешни работи · Отмяна на Решение на Съвета относно условията за сътрудничество и обмен на информация между звената за финансово разузнаване на държавите членки.[39] Вътрешен пазар и услуги · Оттегляне на предложения в законодателна процедура относно правната защита на промишлени дизайни и относно патент на Общността (предложението за патента беше преобразувано в засилено сътрудничество); · Оттегляне на предложението за регламент на Съвета относно статута на Европейското частно дружество[40]. Данъчни услуги · Оттегляне на предложението за Директива за опростяване на свързаните с ДДС задължения.[41] Мобилност и транспорт · Отмяна на Директива 2007/38/ЕО относно последващо оборудване с огледала на тежкотоварни превозни средства; · Отмяна на Директива 2009/33/ЕО за насърчаването на чисти и енергийноефективни пътни превозни средства; · Оттегляне на предложение в законодателна процедура относно свидетелства за управление, които включват функционалните възможности на карта на водача. Енергия · Отмяна на Решението на Съвета за определяне на общностната цел за намаляване потреблението на основни източници на енергия в случай на трудности при снабдяването със суров нефт и нефтопродукти[42] и правилата относно неговото прилагане. Сътрудничество за развитие · Комисията няма да предложи нов инструмента на ЕС за продоволствена помощ. Действието на този инструмент изтича в края на 2013 г. 4. Проверки за пригодност, оценки и други доклади за оценка на възможностите за опростяване и намаляване на регулаторните разходи и на административната тежест Околна среда Планирани проверки за пригодност и оценки: · Проверка за пригодност на Натура 2000[43], екомаркировката на ЕС[44] и EMAS[45]; · Рационализиране на изискванията за докладване на задълженията в сектора на околната среда посредством прилагане на принципите на структурирани рамки за прилагане и информиране; · Оценки на Европейския регистър за изпускането и преноса на замърсители (ЕРИПЗ), на законодателството във връзка с държане на диви животни в зоологически градини и относно Орхуската конвенция (в очакване на решение от Съда на ЕС). Текущи проверки за пригодност и оценки: · Проверки за пригодност на политиката относно отпадъците[46]; · Оценки на законодателството по отношение на шума в околната среда, емисиите на летливи органични съединения, екологичната отговорност и Инфраструктурата за пространствена информация.[47] Заетост Планирани оценки: · Оценки на законодателството относно задълженията за работодателите за предоставяне на информация по отношение на трудови договори. Текущи оценки: · Оценка на законодателството в областта на здравословните и безопасни условия на труд.[48] · Директива 2008/104/EC относно работа чрез агенции за временна заетост. · Директиви 97/81/EО за работа при непълно работно време и 99/70/EО за срочната работа Здравеопазване и политика за потребителите Планирани проверки за пригодност и оценки: · Проверка на годността на Регламент (ЕС) № 178/2002 (Регламент относно общото законодателство в областта на храните). Предприятия и промишленост Планирани проверки за пригодност, оценки на кумулативните разходи и оценки: · Проверки за пригодност на най-важното законодателство относно химикалите, които не са обхванати от REACH, както и свързаните с това аспекти на законодателството, прилагано за отраслите надолу по веригата; · Оценки на Директивата относно машините и на законодателството относно огнестрелните оръжия; · Оценки на кумулативните разходи в областта на химическата промишленост и дървопреработващите промишлени отрасли (дървообработване, мебели, целулоза/хартия и печат). Текущи/завършени проверки за пригодност и оценки: · Оценка на регламенти относно вътрешния пазар на промишлени продукти; · Проверка за пригодност на системата за одобрение на типа на моторните превозни средства и на рафиниращата промишленост; · Оценка на кумулативните разходи в алуминиевия сектор; · Оценка на кумулативните разходи в стоманодобивния сектор е била извършена през 2013 г. Енергия Планирани оценки: · Оценка на Директивата относно възобновяемата енергия.[49] Вътрешни работи Планирани проверки за пригодност и оценки: · Проверка на годността на законодателството относно законната миграция; · Оценки на Визовата информационна система[50], FRONTEX[51] включително екипите за бърза гранична намеса[52] и законодателството за издаване на разрешения за пребиваване на жертви на трафика на хора[53]. Текущи оценки: · Подробен доклад за оценка на Рамковото решение на Съвета относно борбата с организираната престъпност и относно борбата срещу тероризма[54]. Правосъдие Планирани проверки за пригодност и оценки: · Проверка за пригодност с оглед на евентуалната необходимост от консолидация и сливане на правни актове, свързани с правата на потребителите и рекламата (вж. по-горе); · Оценка на законодателството относно равното третиране в областта на социалната сигурност[55]. · Оценка на законодателството относно европейско изпълнително основание при безспорни вземания[56]. Вътрешен пазар и услуги Планирани оценки: · Регламент № 1606/2002 за прилагането на международните счетоводни стандарти (IAS); · Новата Директива относно процедурите за преразглеждане 2007/66/ЕО; · Законодателство относно финансовите услуги[57]; · Директива 86/653 относно търговските представители. Данъчно облагане и митници Планирани оценки: · Оценки на Директивата относно структурата и ставките на акциза върху обработен тютюн и на общия режим на акцизите. Търговия Планирани оценки: · Подробен доклад за изпълнението на Регламента на ЕС относно контрола върху износа, включително преразглеждане на Регламент № 428/2009 относно изделия и технологии с двойна употреба (изискван съгласно основния акт и политиката за контрол върху износа). Планираният доклад ще представи варианти за реформа и опростяване; · Оценка на Регламент (ЕО) № 953/2003 на Съвета от 26 май 2003 г. за предотвратяване на търговското отклоняване към Европейския съюз на някои основни лекарства. · Мобилност и транспорт Планирани оценки: · Оценка на Директива 2004/54/ЕО за безопасността на тунелите; · Оценка на Директивата за комбиниран транспорт[58]; · Оценка на законодателството относно безопасността на пътническите кораби[59]; · Продължаване на работата по формулирането и прилагането на изискванията за авиационна безопасност в нетърговския сектор[60]. Други области Текущи оценки: · Оценка на Европейския консенсус относно хуманитарната помощ — политическата рамка за сътрудничество между ЕС и държавите членки [Хуманитарна помощ и гражданска защита] Планирани оценки: · Оценка на Директивата относно правото на неприкосновеност на личния живот и електронни комуникации[61] [Съобщителни мрежи, съдържание и технологии] · Оценка на Директивата за аудиовизуалните медийни услуги (ДАВМУ)[62] [Съобщителни мрежи, съдържание и технологии] · Оценка на Регламента за сливанията: система за препращане и миноритарни участия [Конкуренция] [1] COM(2013)78 [2] COM(2013)74 [3] COM(2012) 369 final [4] COM(2013) 260 final [5] COM(2013) 267 final [6] COM(2013) 265 final [7] COM(2011)883 [8] COM(2011)896 и COM(2011)895. [9] COM(2013) 462 final [10] COM(2012) 11 [11] COM(2013)512 [12] COM(2013)151 [13] COM(2011)425 [14] COM(2011) 416 [15] COM(2011)518 [16] COM(2012)242 [17] COM (2011) 737, 739 и 740. Съгласно заключенията на Европейския съвет от юли 2013 г. настоящата система трябва бъде запазена през следващата МФР. Комисията одобри на 4 септември проект на съвместна декларация относно собствените ресурси, която е част от политическото споразумение между Съвета и Европейския парламент. Тя предвижда създаването на група на високо равнище, която ще направи общ преглед на системата на собствените ресурси. [18] Предложение на Комисията за регламент за изменение на основния антидъмпингов регламент и основния антисубсидиен регламент[18] (Регламент (ЕО) № 1225/2009 на Съвета за защита срещу дъмпингов внос от страни, които не са членки на Европейската общност, и Регламент (ЕО) № 597/2009 на Съвета относно защитата срещу субсидиран внос от държави, които не са членки на Европейската общност). [19] За справка виж. SWD(2013)401 final. [20] Това се отнася до Директива 98/59/ЕО относно колективните уволнения, Директива 2001/23/ЕО относно прехвърлянето на предприятия и Директива 2002/14/ЕО за създаване на обща рамка за информиране и консултиране на работниците и служителите в Европейската общност. [21] Прегледът на социалната статистика зависи от развитието в рамките на Европейската статистическа система. [22] Регламент (ЕО) № 810/2009 за създаване на Визов кодекс на Общността [23] Регламент (ЕО) № 562/2006 на Европейския парламент и на Съвета за създаване на Кодекс на Общността за режима на движение на лица през границите [24] Директива 2005/29/ЕО[24] относно нелоялни търговски практики от страна на търговци към потребители; и Директива 1999/44/ЕО относно някои аспекти на продажбата на потребителски стоки и свързаните с тях гаранции, както и Директива 93/13/ЕО относно неравноправните клаузи в потребителските договори. [25] Регламент (ЕО) № 861/2007 на Европейския парламент и на Съвета от 11 юли 2007 г. [26] Директива 2009/65/ЕО [27] Директиви 82/891/ЕИО , 89/666/ЕИО, 2005/56/ЕО, 2009/101/ЕО, 2009/102/ЕО, 2011/35/ЕС, 2012/17/ЕС, 2012/30/ЕС. [28] Бъдещият регламент „de minimis “е по настоящем предмет на оценка на въздействието с оглед на приемането на регламента до края на 2013 г. Оценката на въздействието за останалата част от пакета за държавни помощи (т.е. насоките за държавни помощи и регламентите за групово освобождаване и формуляри за уведомление) е предвидена за началото на 2014 г. Новите насоки и регламенти се планира да бъдат приети до юли 2014 г. [29] Преразглеждането на законодателството в областта на биологичното земеделие ще бъде насочено към отстраняване на несъответствията, пропуските и неефективните мерки, както и към опростяване на правилата и намаляване на регулаторните разходи. Оценката на въздействието е планирана за есента на 2013 г. и приемането на предложения от Комисията е предвидено за първото тримесечие на 2014 г. [30] COM(2011)82 и COM(2011)349. [31] Регламент (ЕО) № 1418/2007 на Комисията от 29 ноември 2007 г. относно износа за оползотворяване на някои отпадъци, изброени в приложение III или IIIA към Регламент (ЕО) № 1013/2006 на Европейския парламент и на Съвета, в някои страни, за които Решението на ОИСР относно контрола върху трансграничното движение на отпадъци не се прилага [32] Регламент (ЕО) № 1072/2009 на Европейския парламент и на Съвета от 21 октомври 2009 г. относно общите правила за достъп до пазара на международни автомобилни превози на товари [33] Регламент (EO) № 139/2004 на Съвета от 20 януари 2004 г. относно контрола върху концентрациите между предприятия (Регламент за сливанията на ЕО) [34] COM(2006)232 [35] Комисията ще разгледа алтернативни начини за изпълнението на своите задължения по Конвенцията от Орхус. Тя извършва оценка на въздействието в очакване на решение на Съда на ЕС. [36] COM(2012)48 и COM(2012)49. [37] ОВ L 52, 4.1.1993 г., стр. 18. [38] Регламент (ЕО) № 48/2004. [39] Решение 2000/642/ПВР на Съвета от 17 октомври 2000 г. Графикът зависи от приемането и прилагането на предложението за Директива срещу изпирането на пари , прието от Комисията на 5.2.2013, с което Решение 2000/642/ПВР става неактуално. [40] COM(2008) 396. Комисията обмисля да представи ново предложение в тази област. [41] СОМ (2004) 728 окончателен от 29 октомври 2004 г. [42] Решение 77/706/EEC на Съвета от 7 ноември 1977 г. за определяне на общностната цел за намаляване потреблението на основни източници на енергия в случай на трудности при снабдяването със суров нефт и нефтопродукти (+ Решение 79/639 на Комисията относно правилата за прилагане). [43] Директиви 92/43/ЕО и 2009/147/ЕО: Тази проверка за пригодност ще бъде проведена в допълнение към оценката, изисквана съгласно законодателството, при спазване на сроковете, определени в директивата. [44] Регламент (ЕО) № 66/2010. [45] Регламент (ЕО) № 1221/2009. [46] Обхваща: Директива 86/278/ЕИО (утайка от пречистване на отпадъчни води ), Директива 94/62/ЕО (опаковки и отпадъци от опаковки), Директива 96/59/ЕО (ПХБ/ПХТ), Директива 2000/53/ЕО (излезли от употреба превозни средства); Директива 2006/66/ЕО (батерии) [47] Директива 2002/49/ЕО относно оценката и управлението на шума в околната среда; Оценка на Директива 2009/126/ЕО на Европейския парламент и на Съвета от 21 октомври 2009 г. относно Етап II на улавянето на бензиновите пари при зареждането на моторни превозни средства на бензиностанции; Директива 2004/35/EО относно екологичната отговорност по отношение на предотвратяването и отстраняването на екологични щети. Директива 2007/2/EО за създаване на инфраструктура за пространствена информация в Европейската общност (INSPIRE). [48] Рамкова Директива 89/391/ЕИО и 23 директиви, свързани с нея. [49] Директива 2009/28/ЕО от 23 април 2009 г. за насърчаване използването на енергия от възобновяеми източници и за изменение и впоследствие за отмяна на директиви 2001/77/ЕО и 2003/30/ЕО. [50] Регламент № 767/2008 и Решение 2004/512 на Съвета [51] Регламент (ЕО) № 2007/2004 на Съвета за създаване на Европейска агенция за управление на оперативното сътрудничество по външните граници на държавите-членки на Европейския съюз (FRONTEX). [52] Регламент (ЕО) № 863/2007 на Европейския парламент и на Съвета за установяване на механизъм за създаване на екипи за бърза гранична намеса и за изменение на Регламент (ЕО) № 2007/2004 на Съвета по отношение на този механизъм, и за регулиране на задълженията и правомощията на гост-служителите. [53] Директива 2004/81/ЕО на Съвета за издаване на разрешение за пребиваване на граждани на трети страни, които са жертви на трафик на хора или са били обект на помощ за незаконна имиграция и които сътрудничат с компетентните органи. Тази директива и Директива 2011/36 относно борбата с трафика на хора ще бъдат предмет на обсъждане с оглед на тяхното обединяване. [54] Рамково решение 2008/841/ПВР на Съвета и Рамково решение 2008/919/ПВР на Съвета за изменение на Рамково решение 2002/475/ПВР. [55] Директива на Съвета 79/7/ЕИО относно постепенното прилагане на принципа на равното третиране на мъжете и жените в сферата на социалното осигуряване. [56] Регламент (ЕО) № 805/2004 за въвеждане на европейско изпълнително основание при безспорни вземания. [57] Тази оценка е предвидена в средносрочен план. [58] Директива 92/106/ЕИО на Съвета от 7 декември 1992 г. относно създаването на общи правила за някои видове комбиниран транспорт на товари между държавите членки (ОВ L 368, 17.12.1992 г., стр.38-42). [59] Директива 2009/45/ЕО на Европейския парламент и на Съвета от 6 май 2009 г. за правилата за безопасност и стандартите за пътническите кораби (Преработена), ОВ L 163, 25.6.2009 г., стр. 1-140. [60] Основен регламент относно Европейската агенция за авиационна безопасност (EASA) (216/2008). [61] Директива 2009/136/ЕО на Европейския парламент и на Съвета от 25 ноември 2009 г. за изменение на Директива 2002/22/ЕО относно универсалната услуга и правата на потребителите във връзка с електронните съобщителни мрежи и услуги, Директива 2002/58/ЕО относно обработката на лични данни и защита на правото на неприкосновеност на личния живот в сектора на електронните комуникации и Регламент (ЕО) № 2006/2004 за сътрудничество между националните органи, отговорни за прилагане на законодателството за защита на потребителите. [62] Директива 2010/13/ЕС. Наскоро бе проведена консултация относно основните елементи на ДАВМУ, отделна консултация бе проведена относно независимостта на аудиовизуалните регулаторни органи (член 30 от ДАВМУ), която понастоящем е предмет на оценка.